David Savard

David Savard (s. 22. lokakuuta 1990 St. Hyacinthe, Quebec) on kanadanranskalainen jääkiekkopuolustaja, joka pelaa NHL-joukkue Montreal Canadiensissa. Hänet varasi vuoden 2009 varaustilaisuuden neljännellä kierroksella Columbus Blue Jackets. Hän on maailmanmestari vuodelta 2015.

Peliura
Savard pelasi junioriliiga QMJHL:ssä neljä kautta, joukkueinaan Baie-Comeau Drakkar ja Moncton Wildcats, vuosina 2007–2010. Hänet palkittiin QMJHL:n parhaana puolustajana ja parhaan puolustavana puolustajana kaudella 2009–2010.

Kauden 2010–2011 hän vietti kokonaan Columbuksen yhteistyöjoukkue Springfield Falconsissa, tehden 44 pistettä (11 maalia 32 syöttöä) 72:ssa ottelussa. Hän oli kauden eniten pisteitä tehnyt puolustaja joukkueessaan, ja toiseksi eniten pisteitä tehnyt tulokaspuolustaja liigassa.

Seuraavat kaksi kautta Savard vietti pelaten osan kaudesta Springfieldissä, ja osan Columbuksessa. Ensimmäisen maalinsa NHL:ssä Savard iski Minnesota Wildia vastaan 7. helmikuuta 2012. Joulukuussa 2012, juuri ennen työsulun päättymistä, Savardin pelaamista hidasti vatsavamma. Hän kävi läpi leikkauksen, ja pelasi kivuista huolimatta neljässä ottelussa.

Kauden 2013–2014 Savard pelasi Columbuksen kokoonpanossa. Kauden päätteeksi 5. heinäkuuta 2014 Savard allekirjoitti kahden vuoden jatkosopimuksen Blue Jacketsin kanssa.

Huhtikuussa 2021 Blue Jackets kauppasi Savardin Tampa Bay Lightningiin vaihdossa ensimmäisen kierroksen varausvuoroon vuoden 2021 varaustilaisuudessa ja kolmannen kierroksen varausvuoroon vuoden 2022 varaustilaisuudessa. https://www.nhl.com/news/tampa-bay-acquire-david-savard-in-three-team-trade-with-detroit-and-columbus/c-323496078

Heinäkuussa 2021 Savard teki vapaana agenttina Montreal Canadiensin kanssa nelivuotisen ja yhteensä 14 miljoonan dollarin arvoisen sopimuksen. https://www.sportsnet.ca/nhl/article/canadiens-sign-david-savard-four-year-14m-contract/

 Maajoukkueura 

Savard kuului Kanadan joukkueeseen, joka voitti maailmanmestaruuden Tšekissä 2015. Hän antoi turnauksessa neljä maalisyöttöä.

Tilastot
 2007–2008  Baie-Comeau Drakkar  QMJHL  35  1  6  7  22  –  –  –  –  –   Moncton Wildcats  QMJHL  32  0  5  5  18  –  –  –  –  – 2008–2009  Moncton Wildcats  QMJHL  68  9  35  44  33  10  5  5  10  10 2009–2010  Moncton Wildcats  QMJHL  64  13  64  77  36  21  1  14  15  8 2010–2011  Springfield Falcons  AHL  72  11  32  44  18  –  –  –  –  –  2011–2012  Columbus Blue Jackets  NHL  31  2  8  10  16  –  –  –  –  –   Springfield Falcons  AHL  44  4  18  22  72  –  –  –  –  –  2012–2013  Columbus Blue Jackets  NHL  4  0  0  0  0  –  –  –  –  –   Springfield Falcons  AHL  60  5  26  31  40  8  2  3  5  8 2013–2014  Columbus Blue Jackets  NHL  70  5  10  15  28  6  0  4  4  4 2014–2015  Columbus Blue Jackets  NHL  82  11  25  36  71  –  –  –  –  – 2015–2016  Columbus Blue Jackets  NHL  65  4  21  25  45  –  –  –  –  – 2016–2017  Columbus Blue Jackets  NHL  74  6  17  23  44  5  0  1  1  4 2017–2018  Columbus Blue Jackets  NHL  81  4  12  16  32  6  0  0  0  0 2018–2019  Columbus Blue Jackets  NHL  82  8  16  24  36  10  1  2  3  4 2019–2020  Columbus Blue Jackets  NHL  68  0  11  11  35  10  0  3  3  2 2020–2021  Columbus Blue Jackets  NHL  40  1  5  6  24  –  –  –  –  –   Tampa Bay Lightning  NHL  14  0  0  0  0  20  0  5  5  6 2021–2022  Montreal Canadiens  NHL  62  3  14  17  36  –  –  –  –  – 2022–2023  Montreal Canadiens  NHL  62  3  17  20  40  –  –  –  –  – 2023–2024  Montreal Canadiens  NHL  60  6  18  24  24  –  –  –  –  – 2024–2025  Montreal Canadiens  NHL  75  1  14  15  36  5  0  1  1  0 14 kautta  yhteensä  NHL  870  54  188  242  467  62  1  16  17  20 3 kautta  yhteensä  AHL  166  20  76  96  130  8  2  3  5  8

Lähteet

Luokka:Kanadalaiset jääkiekkoilijat
Luokka:Jääkiekon maailmanmestarit
Luokka:Vuonna 1990 syntyneet
Luokka:Columbus Blue Jacketsin varaamat pelaajat
Luokka:Elävät henkilöt